



INSTRUCCIÓ 7/2003

*******************************************************************************************

DE: Viceinterventor General                                  DATA:1 de desembre 2003

A: Interventors i Caps  de Servei de la Intervenció General 

COPIA: Secretaris Generals , Caps d’UGE, caps de les unitats administratives de contractació i caps de unitats gestores de subvencions.

*******************************************************************************************

ASSUMPTE: Exercici de la  funció Interventora a l’aplicació material de la inversió i de la comprovació de la finalitat de subvencions de capital.

*******************************************************************************************

El RDL 2/2000 que aprova el text refós de la Llei de contractes de les administracions publiques exigeix un acte formal de recepció de l’acompliment de l’objecte dels contractes. 

L’article 80 de la Llei de Finances estableix que “tots els actes, documents expedients de l’administració de la comunitat, dels quals puguin derivar drets o obligacions de contingut  econòmic, o moviment de fons o valors, seran intervinguts d’acord amb aquesta Llei i les disposicions i reglaments que la desenvolupin.”

Així mateix l’article 86.e de la mateixa Llei diu que la funció interventora compren “la intervenció de l’aplicació o utilització de las quantitats destinades a obres, subministres, adquisicions i serveis, comprenent tant la intervenció material com l’examen documental”, com a una manifestació de la intervenció material, que consisteix en la comprovació de la real i efectiva aplicació dels fons públics. 

Igualment el RD 2188/95, de 28 de desembre, que desplega el règim de control intern exercit per la IGAE, als articles 27.c i 28 es refereix a la comprovació material de les inversions, incloent-hi  l’efectiva realització d’obres, serveis, subministres, adquisicions, constatant l’adequació al contingut del corresponent contracte.

Per tant quan s’utilitza l’expressió “comprovació material de la inversió”, s’ha d’entendre, en general i en concret a aquesta instrucció,  en termes amples i comprendre dins el seu abast, quan sigui possible,  les obres, subministres, adquisicions, serveis i, en general, despeses finançades amb fons públics.

La funció interventora de caràcter material es realitzarà sobre l’Administració de la CAIB  i llur Entitats Autònomes, en  els termes prevists a l’article 89 de la Llei 1/1986, de finances de la CAIB. L’exercici de l’esmentada funció interventora material s’estendrà a les empreses públiques i altres ens del sector públic autonòmic quan hagin d’aplicar bé els procediments de contractació administrativa d’acord amb l’establert al RDL 2/2000 que aprova el text refós de 

la Llei de contractes de les administracions públiques bé  la Llei 5/2002 de subvencions. 

D’altre banda l’àmbit objectiu de la intervenció material haurà de coincidir amb aquells actes formals de recepció a què es refereix la Llei de contractes de les administracions públiques.

Amb les Instruccions 4/97, 5/97 i 3/00 de la Intervenció General es van donar els criteris per dur a terme aquesta tasca de control material de les inversions.

La Llei 5/2002, de 15 de juny, estableix a l’article 36 que “les subvencions de capital superiors a 300.000 euros exigeixen, per pagar-les, que l’òrgan gestor comprovi el compliment de la finalitat de la subvenció mitjançant acta o informe de comprovació material.” També determina al punt 3 del mateix article que “la Intervenció General, en l’exercici de les seves funcions, ha d’assistir als actes de comprovació d’aquelles subvencions la quantia de les quals superi la quantitat que es determini reglamentàriament”.

Es considera convenient i necessari actualitzar i refondre les instruccions abans esmentades, incloent-hi la referència a la comprovació material de la finalitat de les subvencions de capital, a partir de la mateixa xifra que es considera per les inversions, mentre es dicta el reglament que fixi definitivament la quantia a partir de la qual la Intervenció General assistirà a aqueixos actes de comprovació material de la finalitat de les subvencions de capital.
1. DESIGNACIÓ DEL REPRESENTANT DE LA INTERVENCIÓ GENERAL ALS ACTES DE RECEPCIÓ D’INVERSIONS I DE COMPROVACIÓ MATERIAL DE LA FINALITAT DE LES SUBVENCIONS DE CAPITAL.

1.1. Designació del personal que ha de dur a terme la intervenció material.

D’acord amb l’article 86 de la Llei de Finances de la CAIB l’exercici de la intervenció material de la aplicació de les quantitats destinades a obres, subministraments, adquisicions i serveis, a l’àmbit de la CAIB, s’exercirà pel personal de la Intervenció General de la comunitat autònoma de les Illes Balears, designat a aquests efectes pel Viceinterventor General, segon disposa l’article 2.e , del Decret 179/2003, de 7 de novembre, d’organització i funcions de la Intervenció General de la comunitat autònoma de les Illes Balears.

La  designació del personal encarregat d’intervenir la comprovació material de les adquisicions, obres, serveis o subvencions de capital podrà fer-se tant particularment per a un supòsit concret  com, amb caràcter general, per a tots aquells que es determinin amb un criteri determinat.

1.2. Casos en que assistirà un representant de la Intervenció General als actes de recepció d’inversions i de comprovació material de la finalitat de les subvencions de capital. 

L’assistència del representant de la Intervenció als actes de recepció  i de comprovació material de la finalitat de les subvencions de capital es produirà d’acord amb els següents criteris:

a) Als actes de recepcions d’inversions el preu d’adjudicació  de les quals sigui inferior a 300.000 euros no assistirà representant de la Intervenció. 

b) A les recepcions el preu d’adjudicació  de les quals sigui igual o superior a 300.000 euros assistirà sempre un representant de la Intervenció General,  sense  que sigui  necessari sol·licitar  a aquest òrgan si vol assistir-hi.

c) Als actes de  comprovació  material del compliment de  la finalitat de les subvencions de capital se’ls aplicarà les dues regles anteriors. 

Quan es conegui amb exactitud la data  de la recepció, que haurà d’efectuar-se dins el mes següent a l’acabament de la inversió, es sol·licitaran les dades personals del representant de la Intervenció que assistirà a tal acte. En tot cas aquesta sol·licitud es farà amb  20 dies d’antelació a la data de recepció o de comprovació.

No obstant això, en aquells supòsits en què les prestacions que constitueixen l’objecte del contracte o de la despesa tenguin un caràcter immaterial o bé no sigui susceptible d’inspecció física en el moment de la recepció, per tractar-se d’actuacions que es desenvolupen de manera continuada en el temps i s’esgoten una vegada que el temps transcorre i per tant, no és possible la comprovació material, com són, entre d’altres, els serveis de vigilància o neteja, contractes de gestió de serveis públics o en les subvencions a una activitat (com les acciones formatives o de generació de llocs de feina, etc.) no assistirà representant de la Intervenció als actes de recepció o comprovació.

1.3. Sol·licitud de les dades del representant de la Intervenció General.

La tramitació de les sol·licituds de representants de la Intervenció General als actes de recepció i de comprovació es farà utilitzant els models annexes següents: 

IMI1. Sol·licitud de dades personals del representant de la Intervenció General a l’acte de Recepció.

IMS2. Sol·licitud de dades personals del representant de la Intervenció General a l’acte de comprovació de la finalitat de subvencions de capital.

IMR3. Designació del representant de la Intervenció General a l’acte de Recepció.

Quan l’objecte correspongui a un expedient registrat al SEINCO la sol·licitud es tramitarà utilitzant aquest sistema d’informació.

Quan es tracti  de despeses realitzades amb finançament compartit amb altres administracions públiques que hagin de ser rebudes per aquestes i que hi hagi d’assistir un representant de la Intervenció General de la comunitat, la sol·licitud aquest es farà amb als impresos IMI1 i IMS2.

2. ASSESSORAMENT A LA FUNCIÓ INTERVENTORA MATERIAL
Els representants de la Intervenció designats actuaran dins els límits dels seus coneixements tècnics sobre la matèria.

Quan per a la realització de les funcions de comprovació sigui necessari tenir coneixements tècnics es podrà designar a personal assessor per realitzar funcions d’assessorament a la Intervenció.

La designació del personal assessor s’efectuarà per l’Interventor General, preferentment entre funcionaris dependents de la Conselleria d’Economia, Hisenda i Innovació i, si no n’hi ha, entre personal que no hagi intervingut en el projecte, direcció, adjudicació, contractació o execució de la despesa corresponent. 

3. ACTUACIONS PRÈVIES A LA RECEPCIÓ

3.1. Document d’acabament. 

D’acord amb l’article 11 del Decret 147/2000, o norma que el substitueixi,  es recorda que vint dies abans de l’acabament de les obres, serveis o adquisicions contractades per la comunitat autònoma el  director de les mateixes haurà de comunicar per escrit al contractista els  treballs que, un cop realitzats, determinaran l’acabament de les obres, subministraments o serveis.

La comissió que efectuï   la recepció de les obres podrà sol·licitar  l’esmentat  document.

3.2. Documentació

La comprovació material de la inversió té per objecte verificar, en llur aspectes més rellevants, l’adequació o correspondència de les obres, subministraments, serveis i adquisicions realitzades amb les clàusules i documents contractuals i la comprovació de la finalitat de les subvencions de capital té per objecte verificar, amb el mateix abast, el compliment de la finalitat de la subvenció. Per tant el representant de la Intervenció designat i, si s’escau, el tècnic que l’assessori, hauran de disposar de la documentació  necessària amb antelació suficient per poder estudiar-la adequadament.

4. ASSISTENTS A LA RECEPCIÓ.

El representant de la Intervenció General a l’acte de recepció de les obres, subministres, serveis i adquisicions, hi participarà juntament amb la persona  designada  per l'Administració contractant com a representant d’aquesta que, en el seu cas, les donarà per rebudes; el facultatiu, director de les obres, serveis o adquisicions; el contractista assistit, si ho estima oportú, d’un facultatiu .

Als actes de comprovació material de la finalitat de les subvencions de capital hi participen, amés del representant de la Intervenció General, el representant del centre gestor que la concedeix i el beneficiari de la subvenció.

Cada un dels funcionaris assistents a l’acte de recepció actua d’ acord amb les seves competències.

5. ACTUACIONS DE COMPROVACIÓ A REALITZAR. 

Abans de liquidar la despesa o de reconèixer l’obligació es verificarà materialment l’efectiva realització de les obres, adquisicions i serveis i el compliment de la finalitat de les subvencions de capital finançades amb fons públics i l’adequació en el que sigui essencial al contingut del corresponent contracte i del projecte aprovat i a la resolució de concessió, respectivament:

1. En les actuacions de comprovació material de les obres es verificarà l’existència material i si l’execució  de les mateixes s’ajusta en el que sigui essencial al projecte aprovat.

2. En les actuacions de comprovació material dels subministres es verificarà l’existència material, la correcta execució i, si s’escau , el bon funcionament dels béns subministrats. Si es tractés de subministres de tracte successiu de béns consumibles es comprovarà el saldo d’existències finals amb els documents que acreditin els consums realitzats i l’existència material, la correcta execució i bon funcionament de les existències que  encara no hagin estat  consumides. 

3. En les actuacions de comprovació material de serveis es verificarà l’efectiva realització de la prestació i que l’execució s’hagi ajustat en el que sigui essencial a les condicions establertes en el contracte.

Això no obstant, quan les prestacions que constitueixen l’objecte del contracte tenguin un caràcter immaterial o bé no sigui susceptible d’inspecció física en el moment de la recepció, per tractar-se d’actuacions que es desenvolupen de manera continuada en el temps i s’esgoten una vegada que el temps transcorre i per tant, no és possible la comprovació material, com són, entre d’altres, els serveis de vigilància o neteja, contractes de gestió de serveis públics, de la comprovació n’ha de quedar constància en l’expedient mitjançant la justificació documental que constati, de manera raonable i suficient, la realització de l’objecte del contracte d’acord amb els plecs de condicions i amb l’oferta de l’adjudicatari. A títol orientatiu, aquesta justificació documental pot ser un certificat del director del contracte o de l’òrgan encarregat del seu seguiment, que acrediti l’acompliment de les prestacions objecte del contracte. 

4. A les actuacions de comprovació material del compliment de la finalitat de les subvencions de capital es verificarà que aquesta s’ha complert segons la resolució de concessió de l’ajuda i la sol·licitud i el projecte presentat, si s’escau, pel beneficiari. Per analogia, es podrà aplicar el previst en el paràgraf anterior.

La comprovació material es pot realitzar per mostreig quan la naturalesa i el nombre de comprovacions a realitzar així ho aconsellin. 

6. RESULTAT DE LA COMPROVACIÓ MATERIAL. 

Per acreditar el resultat de la comprovació material de la inversió i de l’acompliment de la finalitat de les subvencions de capital s’ aixecarà un acta que subscriuran tots els assistents a l’acte, en la qual es  detallaran els participants  i condició per la qual concorren, s’identificarà clarament l’objecte de la comprovació material i les actuacions i incidències que puguin haver sorgit.

En la subscripció de l’acta de recepció el delegat d’aquesta Intervenció General seguirà les  instruccions següents :

1. Quan les obres, subministres o serveis es trobin en bon estat d’acord amb les prescripcions previstes o s’acrediti el compliment de la finalitat de la subvenció de capital, el representat de la Intervenció General subscriurà l’acta  acreditant el resultat de l’esmentada comprovació material.

2. Quan les obres, subministres o serveis no es trobin en bon estat, o no s’ajustin a les condicions contractuals es farà constar detalladament a l’acta i es donaran instruccions precises i concretes pel facultatiu al contractista, amb la finalitat  d’esmenar els defectes observats, fixant el termini per efectuar-los. Expirat el mateix se farà un nou reconeixement de les actuacions inicialment defectuoses, procedint, en el seu cas, a la recepció de les mateixes. Si el contractista no les esmenés,  es podrà concedir un nou  termini  improrrogable o aixecar l’acta de disconformitat, en la qual es farà  constar amb  precisió les deficiències apreciades, així com els fets  i circumstàncies rellevants de l‘acte de recepció, per iniciar la resolució del contracte.

3. Quan no s’acrediti el compliment de la finalitat  de la subvenció de capital es farà constar detalladament a l’acta, i:

· Cas de trobar-hi defectes que es poden esmenar ràpidament es donaran les instruccions precises i concretes pel representant del centre gestor que la va concedir al beneficiari, amb la finalitat d’esmenar els defectes observats, fixant  el termini  per efectuar-los . Expirat el mateix es farà un nou reconeixement de les actuacions inicialment defectuoses, procedint , si s’escau, d’acord amb el punt 1 anterior. Si el beneficiari no els hagués esmenat, podrà concedir-se un nou  termini improrrogable o aixecar acta de disconformitat, en la que es farà  constar amb precisió les deficiències apreciades, així com els fets i circumstàncies rellevants  de l‘acte de comprovació al efectes d’iniciar el procediment de revocació.

· Cas d’observar un incompliment total de la finalitat de la subvenció de capital s’aixecarà acta de disconformitat, en la que es farà  constar amb precisió les deficiències apreciades, així com els fets y circumstàncies rellevants de l’acte de comprovació, al efectes d’iniciar el procediment de revocació.

En els casos en que la intervenció material de la inversió no sigui preceptiva o no s’acordi l’assistència del representant de la Intervenció General en l’ús de les facultats atribuïdes al Viceinterventor General, la comprovació de la inversió es justificarà amb l’acta de recepció firmada pels qui hagin participat a la mateixa.


Palma, a 1 de desembre de 2003 


El Viceinterventor General

Josep Amengual Antich

IMI1

SOL·LICITUD DE DADES PERSONALS DEL REPRESENTANT

 DE LA INTERVENCIÓ GENERAL A L’ACTE DE RECEPCIÓ
Us sol·lícit les dades personals del representant de la Intervenció General per l’assistència a l’acte de recepció de la  inversió que seguidament es detalla, en la data i lloc que s’assenyalen.

Palma,

El Secretari  General 

(signatura)






INVERSIÓ

DATA PREVISTA DE RECEPCIÓ……………………………….

TIPUS DE  RECEPCIÓ (1)……………………..Núm. expedient:………………..…

Descripció …………………………………………………………………

………………………………………………………………………………………….…

Municipi/s:………………………………………………………………………………..

Data iniciació:………………Data acabament:…………….Term.garantia…………

Pressupost del projecte:.....................................Pressupost d’adjudicació…........

Import modificats projecte:

…………………………………….

Import revisions preus:

…………………………………….

Altres




…………………………………….

Import total inversió realitzada:
…………………………………….

Qualificació del contracte(2):
.………………..........

Forma i procediment d’adjudicació(4).…………………






CENTRE INVERSOR

Òrgan de Contractació:…………………………………………………….

Centre gestor:
……………………………………………….....…….






CONTRACTISTA

Denominació social:

…………………………………………………………….

CIF/NIF


………………………….....………

SR. VICEINTERVENTOR GENERAL DE LA CAIB

	(1) Feu constar si és definitiva o parcial. (citeu si és la 1ª,2ª,etc)

(2) Feu constar si són obres, subministraments, consultoria, serveis,…

(3) Feu constar si es tracta de subhasta, concurs,…







IMS2

SOL.LICITUD DE DADES PERSONALS DEL REPRESENTANT

DE LA INTERVENCIÓ GENERAL A L’ACTE DE

COMPROVACIO DE LA FINALITAT DE SUBVENCIONS DE CAPITAL


Us sol·lícit les dades personals del representant de la Intervenció General per l’assistència a l’acte de comprovació de la finalitat de la subvenció de capital que seguidament es detalla, en la data i lloc que s’assenyalen.

Palma ,

EL SECRETARI GENERAL 

(signatura)





SUBVENCIÓ DE CAPITAL

DATA PREVISTA DE COMPROVACIÓ…………..TIPUS DE COMPROVACIÓ (1)…………………….Núm d’expedient:…………… Municipi/s:…………..……

Descripció de la finalitat ……………………………………………………………

Data concessió…………………Termini per realitzar la finalitat………………..

Pressupost del projecte  subvencionat………………………………

Import de la subvenció:…………………………………….........……

Pagaments realitats(2):
   Any        Núm. document comptable          Import_

__________________________________________

__________________________________________

Import total PAGAT







-----------------Bases reguladores (3)…………….………………. Convocatòria (3)………............






CENTRE INVERSOR

Òrgan gestor:......…





BENEFICIARI

Denominació social:    …………………………………………………………………

CIF7NIF:                        ………………………………………….......................……

Domicili
…………………………………………………………………................

SR. VICEINTERVENTOR GENERAL DE LA CAIB

	(1)             Feu constar si és definitiva o  parcial  (Citau si és la 1a ,2ª,etc)

(2) Doneu les dades en document apart si ho hi caben. 

(3) núm. BOIB i data









IMR3

DESIGNACIÓ DEL REPRESENTANT DE LA INTERVENCIÓ GENERAL 

             A L’ACTE DE RECEPCIÓ O DE COMPROVACIÓ.

Hem rebut a aquesta Intervenció General el vostre escrit en el qual sol·liciteu d’aquest centre les dades personal del representant de la Intervenció General a l’acte de recepció de la següent inversió/de comprovació de la finalitat de subvencions de capital(1):

Núm. d’expedient:

Descripció:

De conformitat amb el que disposa l’article 86 de la Llei 1/86, de 6 de febrer, de finances de la comunitat autònoma de les Illes Balears, l’article 110 del R.D.L. 2/2000, de 16 de juny, que  aprova el text  refós de la Llei de contractes de les administracions públiques, l’article 28 del R.D. 2188/1995 de 28 de desembre, pel qual es desplega el regim de control intern exercit per la Intervenció General de l’Estat, l’article 36.3 de la Llei 5/2002, de 21 de juny de subvencions de la comunitat autònoma  i la Instrucció de la IG 7/03, de l'1 de desembre de 2003, aquesta Viceintervenció General, d’acord amb l’art. 2.e del Decret 179/2003, de 7 de novembre, d’organització i funcions de la Intervenció General de la comunitat autònoma de les Illes Balears  ha acordat designar a la persona que seguidament s’esmenta perquè assisteixi com a representant de la Intervenció General a aquest acte de recepció/de comprovació de la finalitat subvencions de capital (1).

Us ho comunic per al vostre coneixement i a l’efecte de la conseqüent assistència.

Palma,

El Viceinterventor General

Josep Amengual Antich

SR.SRA. SECRETARI/ÀRIA GENERAL

SR./SRA. DESIGNAT/ADA COM A REPRESENTANT DE LA INTERVENCIÓ GENERAL

(1) Taxar el que no correspongui.

� L’apartat 1 d’aquesta Instrucció ha quedat sense efecte per Resolució de l’interventor General de data 27 d’octubre de 2008, relativa a la designació del personal encarregat d’intervenir la comprovació material  de les adquisicions, les obres, els serveis o les subvencions de capital.


� Paràgraf introduït d’acord amb la Instrucció 3/2011, de 12 de maig.


� Paràgraf 3 redactat conforme a la Instrucció 3/2011, de 12 de maig.

